Lo-Renz-O/malagasy-sentence huggingface dataset:
Somary mandoko ny toerana, ny fotoana, ny mpandray anjara na ny mpilalao ny tantara fandefa amin’ny radio. Ohatra fa angaha kosa tsy mba mahafinaritra andry ny mijery an’izao ranomasina mangeniheny izao? Ny rivotra mitsoka mahafinaritra, ny andro mazava eto dia maminavina ny mpihaino ary samy manana izay ho sary ao an-tsainy ny tsirairay tsy mandoko toerana, ny fotoana, ny mpilalao ny sm fa aseho avy hatrany izany. Ny mason’ny mpijery no mamantatra ny hatsara na ny hakanto na ny haratsy misy. Tsy maminavina izay ho mety endrika isehoan’ny mpilalao na toerana na ny fotoana ny mpijery fa mahita avy hatrany ary mitovy avokoa ny akony eo amin’ny tsirairay. Ohatra rehefa ranomasin’i morondava no miseho eo dia iny daholo no hitan’ny mpijery. Ampiasana fitaovana ny tantara fandefa amin’ny radio, amin’izao vanim-potoana izao, efa maro karazana ny azo andefasana mampiasa fitaovana ihany koa ny sm, toy ny fahitalavitra, ecran géant , solosaina, video projecteur , mitaky herinaratra
Araka ny fandraisanay azy, karazana vavaka ity tononkalo ity. Misy mihevitra fa ny vavaka toa fahalemena satria miantehitra amin’andriamanitra na amin’i kristy amin’ny zavatra mety ho vitan’olombelona. Ahoana ny hevitrao? Tsara raha ny tononkalo eto no anombohana ny eritreritra aloha. ? Famakafakana
Fa anisan’ny tetikasa tena mampidi-bola haingana ho azy ireo koa anefa, ny fampiasam-bola aty amin’ny tany andalam-pandrosoana, tahaka an’i afrika. Ao ohatra ny fananganana orinasa afakaba, mamokatra fitaovana samy hafa na fitafiana, ary manakarama olona amin’ny sarany farany ambany. Ny fanondranana ny zava-bita avy any aminy, toy ny finday, solosaina, fiara, fitafiana, kojakojan-dakozia sns. Ny fampindramam-bola ny fitondram-panjakana, hananganana na hanaovana tetikasa fampandrosoana tahaka ny sekoly, hôpitaly, rano fisotro madio, lava- piringa, lalana sns. Misy fiantraikany betsaka amin’ny fitantanan’ireo tany madinika ny fireneny izany. Ny mikasika izany no horesahana manaraka. 1.2.1.2- ireo firenena mahantra
Raha ireo olana ireo no jerena, dia azo lazaina fa tsy mahavita ny andraikiny amin’ny an-tsakany sy an-davany ny fanjakana amin’ny ankapobeny, ary izany no heverinay fa nahatonga azy hanaiky ny fiaraha-miasa amin’ireo fikambanana association na ong samihafa 4. Anisan’ireo fikambanana ireo ny ceres mifamatotra tanteraka amin’ireo olana notanisaina ireo ny antony nisafidianana ny lohahevitra.
Araka ny famaritana nataon’i maingueneau, ny lahateny dia azo avy amin’ny famatorana ny lahatsoratra amin’ny seha-pitenenana namokarana azy12. Raha omen-danja kokoa izany ny fifandraisan’ny ambara sy ny tontolo manodidina ny nanoratana na namokarana azy dia lahateny no andraisana azy. Ankoatra izay anefa dia manan-danja sy azo anompanana ny fandinihana koa ny rafitra anatin’ny ambara ka ijerena ny vontoatiny, ny rindra sy lamina ao, dia lahatsoratra kosa izy amin’izay. Izany hoe, tsy mifanipaka fa mifameno na tsy mitovy aza ny fandinihana lahateny sy lahatsoratra. Raha dinihina miaraka amin’ny seha-pitenenana izany ny ambara dia lahateny fa raha sarahina aminy kosa ka ny fomba fanehoana sy firafiny iray manontolo no jerena dia lahatsoratra no fiantso azy. 1.4.1. Ny fanagasiana amin’ny maha lahatsoratra azy
Ny tantara an-tsehatra tantara notsoahina tao amin’ny baiboly, ary lalaovina an-tsehatra , notononina am-bava ny tantara, saingy nisy ampahany nohiraina. Ohatra ny nahaterahan’i jeso, tantaran’i daniel. Io no hanome ny endriky ny tantara an- tsehatra taty aoriana misy hira sy anatra.
Mitety taona maro, seho tao anatin’ny anatin’ny ora vitsy ny fotoanan’ny mety handalo minitra vitsy ny vanim-potoana tantara vanim-potoana roa -olona vitsy, tiana haseho. Ny mpandray mifanarakaraka. Notsongatsongaina olona vitsivitsy anjara -sokajin’olona -ety, tsy dia afaka afaka mifandimby
Ny fanadihadiana ny tantara foronina tamin’ny alalan’ny fampiharana ny lalantsain’i claude bremond izay haifitantarana dia nahitana fa ny fanarahana ny fenitra kristiana no fototry ny fahasimban’ny taranaka. Ny famahavahana ny rafitry ny tantara izay mitondra mankany amin’ny fahalalana ny tara-kevitra voizin’ i clarisse ratsifandrihamanana dia hita fa miteraka voka-dratsy eo amin’ny zanaka ny fanarahana ny lalàn’ny maha kristiana. Misedra olana maro ny kristiana eo amin’ny fitaizana sy ny fanabeazana ny ankohonany satria maro araka izany ny fepetra sy fitsipika tsy maintsy tandremana sy arahana. Izany hoe voafehy amin-javatra maro ny fitondrana ny fiainana fa tsy afaka manao izay sitrapon’ny tena. Vokatr’izany, misy fiantraikany maro eo amin’ny lafiny fanabeazana ny lalàna izay arahan’ny ray aman-dreny. Fototra iorenan’ny tantara ny zanako ny fenitra kristiana. Maro ireo anton-javatra mifamahofaho amin’ny maha kristiana maneho izany. Hojerena eto ambany izany. 3.4.1. Fenitra kristiana tsy narahan’i sahondra
Ohatra, in-gra-ti-tu-de ! V. A lah 44 maneho ny fihetseham-pon’ny mpanoratra teo am-panoratana io lohateny io. Tiany ho taitra sy hihetsi-po toa azy koa ny mpamaky tsirairay. Raha ny hevitra asehony ao amin’io tononkalo io mantsy no jerena, dia tena mampihetsi-po lalina tokoa. Satria ireo 4mi efa miaina ao anaty fahantrana lalina indray no mbola omena tsiny sy toroina lalana tsy izy. Tian’ny mpanoratra ho tonga saina noho izany ny olona ka hitolona ireo lohateny miendrika baiko na mandidy
Mpankafy sy mpiangaly ny kanto ny mpanoratra nasolo, maneho izany, ireo karazana asa soratra maro novokariny sy ny fahaizany manao sary ary mitendry zava- maneno valiha olon’ny fiarahamonina izy manana ny maha-izy azy manokana eo amin’ny lafiny fifandraisana, na ny toetra ananany, na ny fomba fiasa. Mivelatra amin’ny sehatra maro eo amin’ny fiarahamonina ny mpanoratra ary mifandray amin’ny sokajina olona isan- karazany koa. Manana toetra be fikirizana, miezaka hampisondrotra sy hahatafita ny mpiara-belona aminy eo amin’ny fiainana. Tia manampy ny sahirana sy ny mpiaramonina ary mazoto amin’ny asa rehetra sahaniny. Tsotra i nasolo. Be fitiavana, tia asa, tia fihavanana, nanolokolo vatana ary nitaiza sy nanabe zanaka malagasy maro 40 noho ny maha-mpitantara ny mpanoratra dia navelanay izy hitantana ny fiainany, tato amin’ity fizarana ity. I nasolo poeta mpitantara rahateo no lohateny narosonay, saingy, hiova filamatra indray isika ato amin’ny fizarana faharoa, ka tsy izy intsony no hanao ny fanadihadiana fa ny mpikaroka indray. Hofakafakaina ato amin’ity fizarana ity àry ny toetra ananan’ny mpanoratra mpitantara sy ny tara-kevitry ny tantaram-pirenena novoiziny.
En général, l’audit interne est un outil de gestion efficace pour l’entreprise car il permet à la direction générale de mesurer l’efficacité du contrôle comptable et financier et la qualité de l’information financière produite assurer du respect des politiques et des procédures de l’entreprise identifier les modifications à apporter aux politiques et aux procédures en place améliorer les communications réduire le coût de l’audit externe c’est pourquoi l’amélioration de cette fonction doit être apportée pour en tirer ces avantages cités précédemment.
Ara-kevitra kosa indray, ny atao hoe fitsikerana dia fijerena ny lafy ratsin’ny hevitr’olona iray, ary miezaka manome hevitra vaovao, miaraka amin’ny porofon-kevitra mba hoentina mandresy lahatra ny itenenana. Ho mariky ny fahalalam-pomba anefa, dia tsy maintsy tohanana ihany aloha ilay hevitra, izany hoe, jerena ny lafy tsarany, izay vao toherina. Ohatra hoy ity mpandinika iray fototra iray tsy mampandroso ny firenena ny fahatahorana ny tsiny sy ny tody tohan-kevitra antony mampahantra ny firenena malagasy ny tahotra ny tsiny sy ny tody tsipa-kevitra lalana iray mitondra ho amin’ny fandrosoan’ny malagasy ny finoana ny tsiny sy ny tody ravon-kevitra mila fandanjalanjana ny finoana ny tsiny sy ny tody.
Raha io lafiny iray io izany no dinihina dia mitombina ary marina ny fanenjehana ny fiangonana katôlika ho tsy manaja ny miralenta. Ny tena antony tsy andraisana ny vehivavy ho pretra aloha hatramin’izao dia ireo boky mirakitra ny lalàn’ny fiangonana no milaza izany. Rehefa niezaka naka fanampim-panazavana tamin’ny tompona andraikitra iray ao amin’ny fiangonana ihany koa ny tenanay dia izao no navaliny hoe tsy fivadihana amin’i jesoa, ilay arahana io, satria araka ny finoana aloha i jesoa dia
Ireo karazana fety amam-danonana no tondroina amin’ny hoe kerimesy eto. Mety ho fetim-piangonana io na ihany koa fitokanana zava-bita toy ny toha- drano ; sekoly, ets. Isan’ny ankafizin’ny olona ny rango rehefa fety toa ireny. Kendren’ny mpikarakara ihany koa izay hampiala voly ny olona nefa tsy mandany volabe. Tsy dia mitaky volabe manko izy ireny araka ny fanadihadiana nataonay saingy jeren’ny mpikarakara kosa izay sahaza ny zavatra nataony. Mila aina be manko ny rango ary tena mandany rora mihitsy. Matetika dia mpirango roa tonta no alaina amin’io ary dia toa ireny mampiady hira gasy ireny ny olona. Fahita ihany koa anefa ny mpirango iray tarika ihany, natao hanafanana lanonana izy ity ka ny tanjona dia izay hahavariana ny olona ka tsy ho tapitra aloha ny fety. Tsy dia mifidy hira atao ny mpirango amin’io afa-tsy ny hira amin’ny fitariham-bato sy ny fanao amin’famorana ihany. Amin’ny ankapobeny dia ny zava-misy amin’ny fiainana andavanadro no tantarain’izy ireo amin’izany mba hisainan’ny olona. Natao amoahana ny fihetseham-po fotsiny koa izy ireny indraindray ka hiventesana ny alahelo; toy ny hita ao amin’ny rango mitondra ny lohateny hoe tsy manana , akora iasana faha 22 tsy manana
Tsara homarihina fa amin’ireo lohateny naseho ao anaty fàfana ireo dia misy ny mandray roa. Izany hoe ahitana endrika rima roa samy hafa ao anatin’ny lahateny iray. Ireto avy izany nipaika ilay ora; ahitana rima mifanjohy sy rima anaty, midoladola moramora; sady misy rima mifanjohy no misy rima tokana, ry rivotra ambadiky ny ala; ahitana rima mifanjohy sy mifaningotra. Maneho ny fahaizana mandrindra ny teny izay nataon’ny mpamorona ny hira vakodraza? A izany. Satria teny no fitaovana enti-mamorona ka atao izay hahaliana ny sofin’ny mpihaino.
Olon-dehibe mitsitokotoko eny an-tsisiny eny manara-maso ny ataon’ireo ankizy. Manolotra fanabeazana eny an-tsefatsefany eny izy. Faty antoka no azon’ny ankizy tsy tia milalao an-kira miaraka amin’ny namany. Tsy be teny, be eritreritra lasa tanora ho azy ny zaza tsy tia milalao. Tena maneho tontolo ambanivohitra mahafinaritra ary heverina fa tontolo tena malagasy no voarakitra ao anatin’ny hira. Mitahiry ny kolontsaina malagasy sady harem-pirenena ireny satria karazana vako-drazana. Na ny ankizy aza no nanokanan- dratsimba georges ny hira nataony dia fanabeazana ny rehetra ny fahendrena sy ny fomba fitondran-tena aseho eo anivon’ny mpiara-belona no tanjona notratrariny. Toy izao no anehoany izany amin’ity tononkira ity iza iry ambony iry? Zoviana ka toa tsy mamaly! Nahoana no tsy mankaty? Hanotrona rehefa mifaly?
Fanasokajiana araka ny taona na dia samy mizara telo aza ny mpanazava sy ny tanora advantista dia ahitana tsy fitoviana betsaka eo amin izy ireo. Araka ny hita tery ambony, na dia efa voasokajy isaky ny klioba aza ny ja dia mbola misy fanasokajiana araka ny taona indray.
Ohabolana samy hafa ny amin’ny tsi-fitovian’ny toetry ny hendry sy ny adala, mbamin’ny valin’ny ataony avy. Ohab 10 1. Ny zanaka hendry mahafaly ny rainy; fa ny zanaka adala mampalahelo ny reniny. Ohab 10 2. Ny harena azo amin’ny tsy marina dia tsy mahasoa na inona na inona; fa ny fahamarinana no mamonjy amin’ny fahafatesana. Ohab 10 3. Tsy avelan’i jehovah ho mosarena ny fanahin’ny marina; fa foanany ny fanirian’ny ratsy fanahy. Ohab 10 4. Ho tonga malahelo ny miraviravy tanana amin’ny asany; fa mampanan-karena ny tanan’ny mazoto. Ohab 10 5. Izay manangona amin’ny fararano no zanaka hendry; fa izay sondrian-tory amin’ny taom-pijinjana no zanaka mampahamenatra. Ohab 10 6. Fitahiana no ho ao amin’ny lohan’ny marina; fa loza no mandrakotra ny vavan’ny ratsy fanahy. Ohab 10 7. Hankasitrahana ny fahatsiarovana ny marina; fa ho lo ny anaran’ny ratsy fanahy. Ohab 10 8. Izay hendry am-po no handray ny didy; fa ho lavo ny adala maro vava. Ohab 10 9. Izay mandeha tsy misy tsiny no mandeha matoky; fa izay maniasia amin’ny alehany dia fantatra. Ohab 10 10. Izay mami-maso manome alahelo; fa ho lavo ny adala maro vava. Ohab 10 11. Loharanon’aina ny vavan’ny marina; fa loza no mandrakotra ny vavan’ny ratsy fanahy. Ohab 10 12. Ny fankahalana dia manetsika ady; fa ny fitiavana manarona ny ota rehetra. Ohab 10 13. Amin’ny molotry ny manan-tsaina no ahitam-pahendrena; fa tsora-kazo no ho amin’ny lamosin’ny tsy ampy saina. Ohab 10 14. Ny hendry mirakitra fahalalana; fa ny vavan’ny adala eo akaikin’ny fandringanana. Ohab 10 15. Ny haren’ny manan-karena no vohiny mafy; fa ny tsy fananan’ny ory no fandringanana azy. Ohab 10 16. Ho fiainana ny asan’ny marina; fa ho ota ny fitomboan’ny haren’ny ratsy fanahy. Ohab 10 17. Izay mino anatra dia ho tonga eo amin’ny lalan’ny fiainana; fa mivily izay manda anatra. Ohab 10 18. Izay mitahiry lolompo dia manana molotra mandainga, ary izay mampiely endrikendrika dia adala. Ohab 10 19. Ny teny maro tsy ilaozan’izay ota; fa izay mahatana ny molony no hendry.
In v. A, tak. 1 nataon’nympanoratra nampibaribariana ny tsy fazakan’ny malagasy ny endrim- pitolomana nisy teto madagasikara ny rima mifanjohy, araka io tononkalo io. Nanaiky tsy sazoka izay nataon’ireo olom-bitsy ny vahoaka, na dia tsy mety aza izany. Nanaraka teny koa ny fahantrana, izay voarakitra ato amin’ity andininy ity ihany ankizy maro milalao, amin-tsisin’arabe a no mifanjevo itanao manelingelina mpandeha a anatin’io lava-bato b izay izay izoranao tsy an-kiato b fa tamin’izay nandalo indrindra d izaho nampihaotra famindra d indray niredona izy hoe e omeo vola kely ramose! 172 e nasehony eo amin’io andinin-tononkalo ny fiainan’ny vahoaka sahirana, miaina eny an-dalambe, tsy manan-tranom-ponenana sy asa fivelomana. Ny fangatahana amin’nireo olona sendra mba mitsetra no foto-tsakafony. 172 nasolo, tonelina , in v. 41
Ao amin’ny fizarana voalohany no hanoritsoritana ny toerana nanaovana ny fanadihadiana. Nozaraina ho toko telo lehibe izany. Ka ao amin’ny ny toko voalohany no hampahafantarana ny lafiny jeôgrafika, ny lafiny tantara ary ny lafiny mponina. Ny toko faharoa kosa no hanehoana ny lafiny sôsialy sy ny lamina ara-piarahamonina misy ao amin’ny kaominina antsahalava. Ary ao amin’ny toko fahatelo farany ato amin’ity fizarana ity no hitondrana ny lafiny toekarena misy ao an-toerana.
Ny fahamarinan’ny ratsy fanahy dia heloka ho an’ny tsy misy fisainana a. P 23 mazàna dia misy mihevitra ho matanjan-tsaina rehefa mitazona ao aminy ny lolom-po sy fankahalana. Izy ireo indrindra anefa no ambaran’ny mpanoratra hoe tsy misy fisainana izany hoe tsy mandinika. Araka izany dia maneho ny fahalemen-tsainy izany. Maneho ny toetra mifangarika ao amin’ny olona io dia ny fananany saina mandalina kanefa tsy mahatakatra lavitra. Ny fahamarinana dia mazàna natokana ho an’ireo tsara fanahy, noho izany mahasadaikatra ihany raha ny ratsy fanahy no manana ny fahamarinana. Ary raha misy aza izany dia heloka hoy ny mpanoratra tian’ny mpanoratra haseho eto fa maneho ny fahalemen’ny saina ny tsy fahaizana mandalina ny zava-misy amin’ny maha saina azy fa mitazona ny heloky ny hafa. Raha te hanana ny fahambonian-tsaina ary araka ny mpanoratra dia mila mifantina sy mitsimpona ny fahamarinana hita ao amin’ny ratsy fanahy. Amin’ity a. P manaraka ity kosa dia ny fahalemen’ny saina amin’ny tsy fahatakarany ny tombontsoa azo avy amin’ny fanetren-tena. Mihevitra ny tenany ho matanja-tsaina ny olona iray rehefa mirehareha fa manana sy mahavita azy. Miteraka elanelana eo aminy sy ireo mpiara-belona aminy anefa izany ary ireny indrindra no vokatry ny halemen-tsaina. Kanefa ny herim-po sy herin-tsaina no haren’ny olombelona152.
Antoka iray mitondra amin’ny fahombiazan’ny fampianarana ny fanaovana tombana. Ny tombana tokoa mantsy no ahalalana izay tafita any amin’ny mpianatra. Ny fanaovana fampiasana na fampiharana dia manamafy ny fahalalana azon’ny mpianatra, ka mampiraikitra kokoa ao an-tsainy ny fahalalana voaray. Matetika mantsy ny mpianatra, raha tsy mahazo loatra ny zavatra nampianarina azy, dia any amin’ny fanaovana fampiasana izy vao mahazo tsara izany.
Matetika ny mpiray tampo dia misy fiombonana sy fifanampiana foana. Na dia misy aza eny anelanelany eny ny tsy fifankahazoana. Manaporofo izany ny fifandraisan’i feno sy i bakoly ary i fetra. Amin’ny maha vehivavy sy zokiny an’i bakoly dia nokarakarainy tsara i feno, omeny sakafo. Hita koa anefa ny fifofoan’i fetra an’i johary kanefa mbola i bakoly indray no nanome vola hamoahana azy tany am- ponja. Manaraka izany koa, rehefa misy tsy fifanarahana dia miady fa avy eo mifamela. Tsy zakan’i bakoly ny ataon’i fetra azy ka matetika izy mianadahy no miady. Ny tanjon’i fetra moa dia ny tsy hiarahan’i bakoly amin’izay taranaky randrenja.
Maro tokoa ny fahoriana mianjady tamin’ny zanak’olombelona kanefa mihoatra lavitra noho izany ny nahazo ny malagasy tamin’ny vanim-potoanan’ny fanjanahantany 105. Ampahatsiahivina etoana fa ny hetraketraky ny vazaha mpanjana-tany tamin’ny teratany malagasy no anton’izany fahoriana izany.
Fitiavan’olon-droa mahaliana ny mpanoratra maro ny miresadresaka momba ny fitiavan’olon-droa. Voaporofo any amin’ireo asa sorany izany. I randja zanamihoatra, ohatra, dia nilaza fa fa io fitiavana io dia loko mora miofo; fa io fitiavana io dia lainga mahafinaritra, ary io fitiavana io, vovoka mijofo; ary io fitiavana io, fientanan-tsy maharitra. 156 fomba fijery ankapobeny maneho sy mitanisa ny lafy ratsin’ny fitiavana no ambarany eto. I saholy rakotonanahary kosa dia maneho fa tsara ny fitiavana matoa mitombo hatrany ireo olon-droa mifankatia sy mifaneho izany amin’ny endrika
Ny efitrano ireo akanjo feno haingo hatorian’ny mpanambady vao nanempotra ny fiainany -tak 48 nanjombona ny masony, nanjombona ny tsikiny matroka ny endriny. Nanjombona ny tazany, nanjombona ny heviny malomaloka ibako. Nanjombona ny masony nanjombona ny tazany nanjombona ny tsikiny nanjombona ny heviny matroka ny endriny malomaloka ibako -tak 74 navelany ny alon-drano no nimonomonona moramora, notsofin’ny rivo- nahalana naleony ireo voron-drano no nikiakiaka tsindraindray, notairin’ny laka- nisosa. Navelany naleony
Tsy mitovy hevitra ny samy mpampita hafatra, ny fjkm sy ny metm manana ny azy, ny ekar koa tsy ambakan’izany. Manjary miteraka fizarazarana eo amin’ny samy kristianina izany ary mety hitarika hatrany amin’ny fivakisana sy fifandrafiana mihitsy aza. Tokony hisy fifanarahan-tsaina sy fifampitoviana tadin-dokanga eo amin’ny roa tonta mba hahatafita ny hafatra ampitaina. Varavarankely misokatra ho amin’ny fanohizana ny asa fikarohana izany.
Tsy niraika firy tamin’ny fambolena akondro ny mponina sy ny manodidina teo alohaloha teo. Ankehitriny mihazakazaka mamboly izany ny mponina. Aman-taonina maro ny vokatra mivoaka. Efa tsy andehanana lavitra intsony ny mivarotra ny vokatra, satria, efa tonga any an-toerana ny mpanangom-bokatra ary vola eo noho eo ho azy izany. Angonin’ireo olona avy aty an-drenivohitra no manangona ny vokatra ka alainy manta amin’ny kilao. 100 ariary ka hatramin’ny 150 ariary ny iray kilao amin’ny akondro manta. Na izany aza, azo lazaina fa mahaleo tena ara-tsakafo ny mponina any ikongo noho ny ezaka ataon’ny mponina. Ny vola no mampanahirana azy satria ny vokatry fambelona no avadika vola. Ny fampiakarana ny vidim-bokatra no vahaolana ahafahan’ny mponina manatsara ny farim-piainany. 2.2.3. Ny asa hafa mampidi-bola
Ny fizarana fahatelo farany no namahavahana ny romantisma ao amin’ny tononkalon’i elie raharolahy. Tara-kevitra efatra lehibe no hasongadina ny fanehoana ny fihetseham-po an-kalalahana, izay nihirany ny fitiavana, niventesany ny embona sy ny hanina ary ny fitanisany ny aina sy ny fiainana an-tany. Tsy nijanona fotsiny tamin’izay ny mpanoratra fa nanambara ny finoany an’andriamanitra. Nanaiky azy ho mpitantana ny zavatra rehetra, nandray an’i jesoa ho mpamonjy ary naneho fa ny fanahy dia fanomezan-dehibe avy amin’andriamanitra. Nandoko ny zavaboary tamin’ny endrika roa samy hafa ihany koa ny mpanoratra andaniny nandray azy ho namana izy, ankilany kosa nihevitra azy ho tsy niraharaha azy izy. Ankoatra izany, dia nahatsiaro ho manana adidy eo amin’ny fiarahamonina ny mpanoratra ka nirotsaka an-tsehatra. Anisan’ny nataony tamin’izany ny fankaherezana ny mpiara-belona taminy sy ny fananarana azy ireo araka ny sokajy misy azy avy.
Nofy no resahiny eto, nofy tiana ho tanteraka. Matoa manonofy ny olona iray, dia misy zavatra banga ao aminy. Iriny mba ho fenoina io banga io. Mazana ny zavatra nofinofisina no miteraka ratram-po rehefa tsy tanteraka. Maneho izany fahabangana izany ny teboka telo eto. Angamba nisy zavatra banga tao aminy, ka niteraka ny jalim-pony fahazaza. Vokatry ny nofinofy, hoy i freud, ny asa fanoratana. Hoy izy raha milaza izany raha toa ka manan-talenta ny olona iray, dia afaka mamadika ny nofinofiny ho asa famoronana zava-kanto izy. 86 toy izay sy toy izay ireo mari-piatoana nampiasain’ny mpanoratra. Ny nisongadina, dia ny fahateteham-piherin’ny tsoraka sy ny teboka telo samy maneho fihetseham-po izy ireo. Azo tarafina avy amin’izany ny fisian’ny toe-javatra nampisamboravoara ny fon’ny mpanoratra fahazaza izay nanjary ilafihan’ny asa sorany aty aoriana. Izany indrindra no ambaran’ny mpandinika iray manao hoe eo amin’ny fiainan’ny mpanoratra sy ny olombelona tsirairay avy, dia misy zavatra any amin’ny lafin-tsaina miafina any no mipoitra amin’ny tsy ampoizina akory aza, ary dia nanoratra izy. 87 azo heverina araka izany, fa ny famerimberenan’ny mpanoratra ny tsoraka sy ny teboka telo ao amin’ny asa sorany, dia vokatr’ilay zavatra mihafitra any am-parahatony any. Misy fotoana aza moa ampiarahany ireo mari-piatoana roa ireo. Ohatra maneho izany ireto 86 s. Freud, 5 leçons sur la psychanalyse, petite bibliothèque payot, paris, 1917 , s’il possède le don aritistique si mystérieux, il peut former ses rêves an création artistique. , p60 87 r zanamihoatra, aingam-pivoarana, laharana 6, septambra 1979, p20
Mbola misala ihany koa ny sokajin-dehilahy miandraikitra ny fambelezan-kazo amin’ny andro voatokana hanatontosana izany. Any anaty ala no akana ny loka a. Tsy vitan’ny hoe alaina fotsiny fa mbola mila fanamboarana. Mba hampalakilaky ny fanamboarana azy dia misala ny mpambely hazo. Izay no niavian’ny fomba fitenenana hoe asa atao an-kira toa vita tsy natao. Fa ny tena fiandohan’io fomba fiteny io dia ny tenin’ny antanala hoe vôtra lokana amy sala, vita mandy sy namboarina.
Mandrosoa ry nopepoina, noterena mba hangina, atambaro izao ny ainga indro ny firaisan-kina akopahy ho faneva ! Ampy izay ny samy irery fa na kely aza hono, no miray dia tonga hery ! Gofy izao ny aleoko maty toy izay andevon’olona, raha tsy afaka na lavo tsy mitsahatra ny tolona !
Nanazava tamin’ny mpianatra ny laza adina izy nanome fanitsiana ny mpianatra izy, izay heviny manokana. Toy izao izany fd ny adidin’ny tsirairay amin’ny fikatsahana ny rariny. Olana mitaky inona amin’ny tsirairay ny fahazoana ny rariny? Hd 1 mitaky fisaintsainana mitohy sy lasa lavitra ny rariny. Zk 1 ilaina ny fahaiza-mandinika sy ny fahaiza-mitondra tena eo amin’ny fikarohana ny rariny. Zk 2 tsy azo afangaro amin’ny zavatra manelingelina ny saina ny asa ho an’ny rariny ohatra sao maty, sao manohitohina ny voninahitra, zk 3 ny fahanginana no itenenan’ny eritreritra mandala ny rariny. Hd 2 tsy vitan’olon-drery ny fampanjakana ny rariny zk 1 ny tombon-tsoa tsy mitovy dia miteraka fifampiandaniana zk 2 tsy misy afa-tsy ny fifanatonana, afaka hiteraka ny rariny. Zk 3 mila fandavan-tena sy fifandeferana ny fiaraha-mitady ny rariny. Inona kosa no nataony tao amin’ny ta 10?